Ishøj Sportfiskerklub

Vragfiskeri i Nordsøens Dyb
2024-08-29 22:00 - 2024-09-01 22:00 (Europe/Copenhagen)
Vi gentager Successen fra sidste år, hvor vi landede mange langer over de 10 kilo, med de største på hele 23 og 26 kg
Vragfiskeri efter store langer på op til 200 meters dybde. Grejet skal være i orden til denne tur, da vi kan risikere at skulle presse langer på over 20 kg væk fra vraget – stang/hjul kan lejes om bord, men er ikke inkluderet i prisen.
Vi finder selv til Thyborøn Havn torsdag aften(samkørsel kan aftales internt), hvor skibet ”Bodil” skal være vores hjem de kommende 3 dage – Der er lodtrækning om pladserne torsdag kl 22. på kajen ved skibet. Medbring selv agn(makrel, hornfisk, sild, blæksprutte, skalreje)
Det er en 3-dages tur, hvor vi fisker på det dybe vand i 2 dage, og lidt lavere den sidste dag. (Turen kan blive reduceret til en 2-dages tur i tilfælde af dårligt vejr)
Pris 4.200, inkl. Forplejning (Fuldt beløb skal betales en måned inden turen) – 10 pladser på turen.
Tilmelding til Turleder, Thoke Wistoft tlf. 2242 3601

Udlægning af Juletræer
2024-02-17 10:00 - 14:00
Så er det blevet tid til at hjælpe de kommene generationer af aborre på vej.
Klubben lægger ca. 80 juletræer ud i vores område, fra kl 10-14 og vi skal bruge 10-15 mand til opgaven.
Håber at du vil finde nogen timer til at komme og hjælpe med opgaven.. meld dig til og hjælp aborre på vej.
Tilmelding til Steffen på tlf 26 18 17 05

Dart, klubmesterskab
2023-02-25 14:00 - 23:30
Så skal vi have fundet en klubmester i dart, vi mødes i klubhuset kl 14, og dyster i 2 mands hold. Der vil være lodtrækning i klubhuset for hvilken makker man får.

Der er et Max på 20 deltagere. Så skynd dig at tilmelde dig inden det at det er for sent.

Pris: 100kr.

Tilmelding til Formanden, Morten Schultz på 53824809 eller via privat besked ( messenger)

Tight lines og spidse pile!
